# 2020 m. gruodžio mėn. padidėjo ES vidutinė didmeninė vištienos kaina

2020 m. gruodžio mėn. Europos Sąjungos (toliau – ES) vidutinė didmeninė viščiukų broilerių skerdenų (A kokybės klasės ,,65 proc. viščiukas“) pardavimo kaina sudarė 180,10 EUR/100 kg ir buvo 1,13 proc. didesnė nei lapkričio mėn. (178,08 EUR/100 kg) ir 2,7 proc. mažesnė nei prieš metus. Europos Komisijos duomenimis, 2020 m. gruodžio mėn. brangiausia vištiena buvo Suomijoje (302,22 EUR/100 kg), Vokietijoje (285,39 EUR/100 kg), Austrijoje (272,54 EUR/100 kg) ir Švedijoje (262,10 EUR/100 kg).

2020 m. paukštienos sektoriui didžiausią poveikį turėjo pasaulį užklupusį Covid-19 pandemija. Lenkiją labiausiai paveikė svetingumo sektoriaus uždarymas daugelyje ES šalių. Dėl karantino protrūkio šalyje sutriko paukštienos tiekimo ir prekybos grandinė, sumažėjo pajamos gautos iš eksporto. Šiais metais, dėl susidariusio vištienos pertekliaus, lenkai broilerių skerdenas balandžio ir lapkričio mėnesiais (85,49 ir 88,79 EUR/100 kg) pardavė pigiausiomis kainomis. 2020 m gruodžio mėn. Lenkijoje parduodama broilerių mėsos kaina (107,82 EUR/100 kg) buvo 21,43 proc. didesnė, palyginti su lapkričio mėn. tačiau 15,0 proc. mažesnė nei 2019 m. gruodžio mėn. Mažesnės kainos buvo Rumunijoje (122,77 EUR/100 kg), Ispanijoje (129,66 EUR/100 kg), Vengrijoje (142,19 EUR/100 kg) ir Lietuvoje (142,51 EUR/100 kg). Šventiniu laikotarpiu daugelyje ES šalių gamintojai viščiukų broilerių skerdenas pardavė šiek tiek brangiau.

Lietuvoje gruodžio mėn. vištienos skerdenų vidutinė didmeninė pardavimo kaina buvo 3,06 proc. didesnė nei lapkričio mėn., tačiau 7,8 proc. mažesnė nei 2019 m. gruodžio mėn. (142,87 proc.). Lietuvoje parduodama vištiena buvo 20,87 proc. pigesnė, nei ES vidutinė didmeninė viščiukų broilerių skerdenų kaina.

Analizuojamu laikotarpiu Latvijoje viščiukų broilerių skerdenų didmeninė pardavimo kaina buvo (180,54 EUR/100 kg), palyginti praėjusių metų gruodžio mėn., padidėjo 9,49 proc.

Šaltiniai: EK